chhatramani/nepal_legal_regulations_corpus_np huggingface dataset:
लोक सेवा आयोग नियमावली २०७९ (Public Service Commission Regulation, 2022)

(४) उपनियम (१) बमोजिम दरखास्त फाराम बुझाउने म्याद दिँदा पहिलो पटक विज्ञापन प्रकाशन भएको मितिले एक्काइस दिन दिनु पर्नेछ । (५) उपनियम (४) मा जुनसुकै कुरा लेखिएको भए तापनि दरखास्त फाराम बुझाउने म्याद समाप्त भएको मितिले सात दिनभित्र परीक्षा दस्तुरको दोब्बर दस्तुर तिरी दरखास्त फाराम बुझाउन सकिनेछ । (६) उम्मेदवारले दरखास्त फाराम पेश गर्दा विद्युतीय माध्यमबाट पेश गर्न सक्ने गरी आयोगले विज्ञापन प्रकाशन गर्न सक्नेछ । (७) आयोगले सङ्घीय निजामती सेवाको रिक्त पद पूर्ति गर्नको लागि वार्षिक कार्यतालिका बमोजिम सामान्यतया वर्षको एकपटक विज्ञापन प्रकाशन गर्नेछ । तर निजामती सेवाको राजपत्राङ्कित वा सहायकस्तरको पदको पद पूर्ति गर्न वर्षको एक पटक भन्दा बढी विज्ञापन प्रकाशन गर्न बाधा पर्ने छैन । (८) यस नियममा अन्यत्र जुनसुकै कुरा लेखिएको भए तापनि दरखास्त फाराम बुझाउने म्याद थप गर्नु पर्ने पर्याप्त आधार र कारण भएमा आयोगले उपनियम (४) बमोजिमको म्यादभित्रको प्रमाणपत्र पेश गर्ने गरी म्याद थप गर्न सक्नेछ । (९) सुरक्षा निकाय, अन्य सङ्घीय सरकारी सेवा वा सङ्गठित संस्थाले आयोगको वार्षिक कार्यतालिका अनुरूप विज्ञापन प्रकाशन गरी पद पूर्ति सम्बन्धी व्यवस्था गर्नु, गराउनु पर्नेछ । (१०) उपनियम (९) बमोजिम विज्ञापन प्रकाशन भएको जानकारी आयोगको वेबसाइटमा समेत प्रकाशन गर्नु पर्नेछ । (११) ऐनको दफा १८ को उपदफा (१) बमोजिम विज्ञापन रद्द भएमा परीक्षा दस्तुर फिर्ताको लागि निवेदन दिन आयोगले पैंतालीस दिनको म्याद दिई सूचना प्रकाशन गर्नु पर्नेछ । १२. दरखास्त फाराम बुझाउने: (१) नियम ११ बमोजिम सङ्घीय निजामती सेवाको पदमा पद पूर्तिको लागि प्रकाशित विज्ञापन बमोजिमको प्रतियोगितामा भाग लिन चाहने व्यक्तिले विद्युतीय माध्यमबाट दरखास्त फाराम भर्नु पर्नेछ । (२) उपनियम (१) बमोजिम दरखास्त फाराम भर्दा अनुसूची-२ बमोजिमको परीक्षा दस्तुर बुझाउनु पर्नेछ । (३) उपनियम (१) बमोजिम विद्युतीय माध्यमबाट दरखास्त फाराम प्राप्त हुन आएकोमा आयोगले आवश्यक ठानेमा दरखास्त फारामसाथ पेश भएका कागजातका सक्कलप्रति र अन्य कागजात समेत सम्बन्धित उम्मेदवारसँग माग गरी जाँच गर्न सक्नेछ । (४) लिखित परीक्षाबाट छनोट भएका उम्मेदवारले अनुसूची-३ बमोजिमको दरखास्त फाराम भरी आवश्यक कागजात सहित विज्ञापनमा उल्लेख भएको म्यादभित्र आयोगले तोकेको स्थानमा दरखास्त फाराम बुझाउनु पर्नेछ । (५) यस नियम बमोजिम उम्मेदवारले पेश गरेका कागजात रुजु गर्दा प्रकाशित विज्ञापनमा तोकिए बमोजिमका शर्तहरू पूरा भएको नदेखिएमा त्यस्तो उम्मेदवारको दरखास्त फाराम स्वीकृत गरिने छैन । १३. उम्मेदवारको उमेर र योग्यताको गणना: (१) नियम १२ बमोजिम दरखास्त फाराम बुझाउने व्यक्ति उम्मेदवार हुनको लागि प्रचलित कानून बमोजिम पुग्नु पर्ने वा कायम रहनु पर्ने उमेर त्यस्तो दरखास्त फाराम बुझाउनको लागि नियम ११ को उपनियम (४) बमोजिम दिइएको अन्तिम दिनसम्ममा पुगेको वा कायम रही उमेरको हद ननाघेको हुनु पर्नेछ । (२) नियम १२ बमोजिम दरखास्त फाराम बुझाउने उम्मेदवारको देहाय बमोजिमको न्यूनतम योग्यता गणना गरिने छैन:- । (क) नियम ११ को उपनियम (४) बमोजिम दिइएको अन्तिम म्यादपछि नतिजा प्रकाशन भई प्राप्त हुने शैक्षिक योग्यता, ।
लोक सेवा आयोग नियमावली २०७९ (Public Service Commission Regulation, 2022)

(२) नियम १२ बमोजिम दरखास्त फाराम बुझाउने उम्मेदवारको देहाय बमोजिमको न्यूनतम योग्यता गणना गरिने छैन:- । (क) नियम ११ को उपनियम (४) बमोजिम दिइएको अन्तिम म्यादपछि नतिजा प्रकाशन भई प्राप्त हुने शैक्षिक योग्यता, । (ख) नियम ११ को उपनियम (४) बमोजिम दिइएको अन्तिम म्यादपछि प्राप्त हुने तालिम, अनुभव वा सेवा अवधि, । (ग) नियम ११ को उपनियम (४) बमोजिम दिइएको अन्तिम म्यादपछि जारी भएको शैक्षिक योग्यताको समकक्षता र व्यावसायिक परिषद् दर्ताको प्रमाणपत्र । (३) उम्मेदवारको उमेरको गणना गर्दा निजले दरखास्त फाराम साथ पेश गरेको शिक्षण संस्थाको प्रमाणपत्रमा किटिएको जन्म मिति वा वर्ष, नागरिकताको प्रमाणपत्रमा किटिएको जन्म मिति वा वर्ष वा निजले पेश गरेको उमेर खुलेको अन्य प्रमाणपत्रमा उल्लेख भएको जन्म मिति वा वर्षबाट हुन आएको उमेरमध्ये जुन उमेरबाट निजको जन्मदिन अघिल्लो देखिन्छ सोही आधारमा गणना गरिनेछ । १४. दरखास्त फाराम छानबिन गर्ने: (१) नियम १२ बमोजिम आयोगमा प्राप्त दरखास्त फाराम विज्ञापनमा उल्लेख भए बमोजिम रीत पुगे नपुगेको छानबिन गर्नु पर्नेछ । (२) उपनियम (१) बमोजिम दरखास्त फाराम छानबिन गर्दा उम्मेदवारको दरखास्त रीतपूर्वकको देखिएमा दरखास्त स्वीकृत गरी सम्बन्धित उम्मेदवारलाई परीक्षाको लागि प्रवेशपत्र उपलब्ध गराउनु पर्नेछ । (३) विद्युतीय माध्यमबाट दरखास्त पेश भएकोमा दरखास्त स्वीकृत भएपछि उम्मेदवारले विद्युतीय माध्यमबाट नै प्रवेशपत्र प्राप्त गर्ने व्यवस्था गर्न सकिनेछ । (४) उपनियम (१) बमोजिम दरखास्त फाराम छानबिन गर्दा म्यादभित्र प्राप्त नभएको वा न्यूनतम योग्यता नपुगेको वा विज्ञापनमा उल्लिखित अन्य विवरण नखुलाएको वा नमिलेको, परीक्षा दस्तुर नबुझाएको वा अन्य रीत नपुगेको पाइएमा सोको जानकारी सम्बन्धित उम्मेदवारलाई दिनु पर्नेछ । (५) कुनै पनि उम्मेदवारको दरखास्त फाराम शर्त राखी स्वीकृत गरिने छैन । १५. प्रवेशपत्र सम्बन्धी व्यवस्था : (१) नियम १४ को उपनियम (२) बमोजिम उम्मेदवारलाई उपलब्ध गराइने प्रवेशपत्रको ढाँचा अनुसूची-४ मा उल्लेख भए बमोजिम हुनेछ । (२) कुनै उम्मेदवारले प्रवेशपत्रको लागि निवेदन दिएमा अनुसूची-२ बमोजिमको दस्तुर लिई आयोगको कार्यालयबाट प्रवेशपत्र उपलब्ध गराउनु पर्नेछ । (३) कुनै उम्मेदवारले प्रवेशपत्र साथमा नलिई परीक्षा केन्द्रमा आएमा केन्द्राध्यक्षले स्वीकृत नामावली तथा सम्बन्धित उम्मेदवारको परिचय खुल्ने फोटो । सहितको सरकारी निकायबाट जारी भएको कुनै परिचय पत्र समेतको आधारमा यकिन गरी परीक्षामा सहभागी गराउन सक्नेछ । (४) उम्मेदवारले प्रवेशपत्रमा उल्लेख भएका शर्तहरू पालना गर्नुपर्नेछ र त्यस्तो शर्तहरूको पालना नगर्ने उम्मेदवारलाई केन्द्राध्यक्षले तत्काल परीक्षा केन्द्रबाट निष्कासन गर्न सक्नेछ । १६. उम्मेदवारको नामावली प्रकाशन: (१) नियम ११ को उपनियम (४) बमोजिमको म्याद समाप्त भएको पच्चीस दिनभित्र आयोगले प्रत्येक विज्ञापनका लागि दरखास्त फाराम स्वीकृत भएका सबै उम्मेदवारको नामावली वेबसाइटमा प्रकाशन गर्नुपर्नेछ । (२) सुरक्षा निकायले विभिन्न चरणका परीक्षाबाट लिखित परीक्षाका लागि छनोट भएका उम्मेदवारहरूको नामावली प्रकाशन गरी सोको प्रमाणित प्रति र विद्युतीय प्रति समेत त्यसरी छनोट गरेको सात दिनभित्र आयोगमा पठाउनुपर्नेछ ।
लोक सेवा आयोग नियमावली २०७९ (Public Service Commission Regulation, 2022)

(२) सुरक्षा निकायले विभिन्न चरणका परीक्षाबाट लिखित परीक्षाका लागि छनोट भएका उम्मेदवारहरूको नामावली प्रकाशन गरी सोको प्रमाणित प्रति र विद्युतीय प्रति समेत त्यसरी छनोट गरेको सात दिनभित्र आयोगमा पठाउनुपर्नेछ । (३) अन्य सङ्घीय सरकारी सेवा र सङ्गठित संस्थाको पदमा पदपूर्तिका लागि सम्बन्धित निकाय वा संस्थाले दरखास्त दिने अन्तिम म्याद समाप्त भएको मितिले पच्चीस दिनभित्र स्वीकृत नामावली प्रकाशन गरी सोको प्रमाणित प्रति र विद्युतीय प्रति समेत आयोगमा पठाउनुपर्नेछ । १७. दरखास्त फाराम सम्बन्धित कार्यालयमा पठाउनुपर्ने: कुनै उम्मेदवारले दरखास्त फाराम बुझाएको कार्यालय बाहेक आयोगको मातहत कार्यालय अन्तर्गतको परीक्षा केन्द्रबाट परीक्षामा भाग लिने गरी दरखास्त फाराम बुझाएको भएमा त्यस्तो दरखास्त फाराम बुझिलिने कार्यालयले सो दरखास्त फाराम आयोगको सम्बन्धित कार्यालयमा छिटो साधनद्वारा पठाउनुपर्नेछ । १८. परीक्षा केन्द्र, स्थान र समय: नियम १६ बमोजिम उम्मेदवारको नामावली प्रकाशन भएपछि आयोगले परीक्षा केन्द्र, स्थान र समय निर्धारण गरी आफ्नो वेबसाइटमा प्रकाशन गर्न वा अन्य कुनै सञ्चार माध्यमबाट सार्वजनिक गर्न सक्नेछ । १९. परीक्षा केन्द्र परिवर्तन: (१) नियम १८ बमोजिम तोकिएको परीक्षा केन्द्र कुनै उम्मेदवार जान नसक्ने अवस्था परेमा परीक्षा मितिभन्दा पन्ध्र दिन अगाडि सोको कारण खोली अनुसूची-२ बमोजिमको दस्तुर सहित परीक्षा केन्द्र परिवर्तन गर्न परीक्षा सञ्चालन गर्ने कार्यालयमा निवेदन दिन सक्नेछ । तर, काबु बाहिरको परिस्थिति परी समयमा निवेदन दिन नसकेको अवस्थामा परीक्षा सञ्चालन गर्ने कार्यालयको सहमतिमा केन्द्र परिवर्तन हुने कार्यालयले केन्द्र परिवर्तन गरी परीक्षामा सहभागी गराउन सक्नेछ । (२) उपनियम (१) बमोजिम केन्द्र परिवर्तनको लागि परेको निवेदनका सम्बन्धमा एउटै विज्ञापनको लिखित परीक्षाका केन्द्र एकभन्दा बढी भएमा औचित्य हेरी केन्द्रीय कार्यालयको हकमा परीक्षा महाशाखा प्रमुखले र मातहत कार्यालयको हकमा सम्बन्धित कार्यालय प्रमुखले परीक्षा केन्द्र तोकी केन्द्र परिवर्तन गर्ने अनुमति दिन सक्नेछ । (३) उपनियम (२) बमोजिम परीक्षा केन्द्र परिवर्तन गरिएमा सोको सूचना र उम्मेदवारको विवरण केन्द्र कायम भएको सम्बन्धित कार्यालयलाई तुरुन्त उपलब्ध गराउनुपर्नेछ । (४) यस नियममा जुनसुकै कुरा लेखिएको भए तापनि उम्मेदवारले केन्द्र परिवर्तन गर्न चाहेको स्थानमा सम्बन्धित विज्ञापनको परीक्षा सञ्चालन हुने अवस्थामा मात्र केन्द्र परिवर्तन हुन सक्नेछ । परिच्छेद- ५ । प्रश्नपत्रको निर्माण तथा परिमार्जन सम्बन्धी व्यवस्था । २०. प्रश्नपत्रको निर्माण: (१) आयोगले परीक्षाका लागि प्रश्नपत्रको निर्माण गर्दा सम्बन्धित विषय विज्ञ वा दक्षद्वारा गराउनुपर्नेछ । (२) उपनियम (१) बमोजिम प्रश्नपत्रको निर्माण गर्ने विषय विज्ञ वा दक्षलाई सम्बन्धित विषयको पाठ्यक्रम, प्रश्नपत्र निर्माण गर्दा ध्यान दिनुपर्ने कुराहरूको सूची, आचारसंहिता, आवश्यक अन्य विवरण र सम्भव भएसम्म नमूना प्रश्नपत्र समेत गोप्य रूपले उपलब्ध गराउनुपर्नेछ ।
लोक सेवा आयोग नियमावली २०७९ (Public Service Commission Regulation, 2022)

(२) उपनियम (१) बमोजिम प्रश्नपत्रको निर्माण गर्ने विषय विज्ञ वा दक्षलाई सम्बन्धित विषयको पाठ्यक्रम, प्रश्नपत्र निर्माण गर्दा ध्यान दिनुपर्ने कुराहरूको सूची, आचारसंहिता, आवश्यक अन्य विवरण र सम्भव भएसम्म नमूना प्रश्नपत्र समेत गोप्य रूपले उपलब्ध गराउनुपर्नेछ । (३) उपनियम (१) मा उल्लेख भए अनुसार प्रश्नपत्र निर्माण गर्दा त्यस्तो पदका लागि तोकिएको न्यूनतम शैक्षिक योग्यता अनुसार पाठ्यक्रममा अङ्क विभाजन गरिएकोमा सोही बमोजिम र अङ्क विभाजन नगरिएकोमा पाठ्यक्रमका सबै क्षेत्र समावेश हुने गरी सम्बन्धित क्षेत्रका विषय विज्ञ वा दक्षद्वारा निर्माण गर्ने व्यवस्था मिलाउनुपर्नेछ । (४) उपनियम (१) बमोजिम प्रश्नपत्र निर्माण गर्दा प्रत्येक विषय, खण्ड वा पत्रको अलग-अलग विषय विज्ञ वा दक्षबाट सामान्यतया पाँच सेट कच्चा प्रश्नपत्र तयार गराउनुपर्नेछ । (५) वार्षिक कार्यतालिका अनुसार रिक्त पदको माग प्राप्त हुने समय र प्रश्नपत्र भण्डारमा मौज्दातको अवस्था समेतलाई दृष्टिगत गरी प्रश्नपत्र निर्माण गराउनुपर्नेछ । (६) प्रश्नपत्र निर्माण गर्दा सबै पाठ्यांश (खण्ड वा एकाइ) बाट समानुपातिक रूपमा पाठ्यक्रममा निर्धारण गरिए बमोजिम प्रश्नपत्र समावेश गर्नुपर्नेछ । (७) प्रश्नपत्र निर्माण सम्बन्धी अन्य व्यवस्था आयोगले निर्धारण गरे बमोजिम हुनेछ । २१. प्रश्नपत्रको परिमार्जन: (१) नियम २० बमोजिम निर्माण गरिएका प्रश्नपत्रको आवश्यकता अनुसार एक वा एकभन्दा बढी विषय विज्ञ वा दक्षद्वारा परिमार्जन (मोडरेसन) गराउनुपर्नेछ । (२) उपनियम (१) बमोजिम प्रश्नपत्र परिमार्जन गर्न तोकिएको विषय विज्ञ वा दक्षको नजिकको नातेदार सम्बन्धित विज्ञापनमा उम्मेदवार भएमा प्रश्नपत्र परिमार्जन गर्ने कार्यमा सहभागी हुनुहुँदैन । (३) उपनियम (१) बमोजिम प्रश्नपत्रको परिमार्जन गर्दा सकभर सबै पाठ्यांश (खण्ड वा एकाइ) बाट समानुपातिक रूपमा प्रश्न समावेश गर्नुपर्नेछ र प्रश्नको चयन गर्दा पाठ्यक्रममा तोकिएको समयभित्र उम्मेदवारले उत्तर लेख्न सक्ने किसिमको हुनुपर्नेछ । (४) कुनै एक विज्ञापन बमोजिम हुने परीक्षाका लागि प्रत्येक विषयको कम्तीमा तीन सेट परिमार्जित प्रश्नपत्र निर्माण गर्न गराउनुपर्नेछ । तर, सम्बन्धित विषय विज्ञ वा दक्ष उपलब्ध नभएको वा अन्य कुनै कारणले आवश्यक सेट कच्चा प्रश्नपत्र सङ्कलन हुन नसकेको अवस्थामा परीक्षामा प्रयोग भई कम्तीमा एक सेट प्रश्नपत्र बैङ्कमा रहने गरी प्रश्नपत्र परिमार्जन गर्न बाधा पर्ने छैन । (५) प्रश्नपत्र परिमार्जन गर्दा देहाय बमोजिमका विषयमा ध्यान दिनुपर्नेछ:- । (क) विवादास्पद तथा द्विविधायुक्त प्रश्न नराख्ने, । (ख) पाठ्यक्रमभन्दा बाहिरका प्रश्न नराख्ने, । (ग) सम्बन्धित पद (श्रेणी वा तह) को स्तरसँग मिल्ने सान्दर्भिक प्रश्न राख्ने, । (घ) प्रश्नपत्रको सेट तयार गर्दा प्रत्येक सेटभित्र रहने प्रश्नहरू नदोहोरिने गरी तयार गर्ने, । (ङ) प्रश्नपत्र परिमार्जन सम्बन्धमा आयोगले तोकेको अन्य कार्यविधिको पालना गर्ने । (६) प्रश्नपत्र परिमार्जन गर्दा प्रयोग नभएका वा प्रयोग गर्न अनुपयुक्त देखिएका प्रश्नहरू सम्बन्धित शाखाले तत्काल धुल्याउनुपर्नेछ । (७) आफू वा नजिकको नातेदार आयोगद्वारा सञ्चालित परीक्षामा उम्मेदवार रहेको कुनै पनि कर्मचारीलाई प्रश्नपत्र परिमार्जन शाखामा खटाइने छैन ।
लोक सेवा आयोग नियमावली २०७९ (Public Service Commission Regulation, 2022)

(६) प्रश्नपत्र परिमार्जन गर्दा प्रयोग नभएका वा प्रयोग गर्न अनुपयुक्त देखिएका प्रश्नहरू सम्बन्धित शाखाले तत्काल धुल्याउनुपर्नेछ । (७) आफू वा नजिकको नातेदार आयोगद्वारा सञ्चालित परीक्षामा उम्मेदवार रहेको कुनै पनि कर्मचारीलाई प्रश्नपत्र परिमार्जन शाखामा खटाइने छैन । (८) सङ्घीय निजामती सेवाको प्रश्नपत्र परिमार्जन (मोडरेसन) शाखामा काम गर्ने कर्मचारीले सो शाखा छाडेको कम्तीमा एक वर्षसम्म आयोगबाट लिइने सङ्घीय निजामती सेवाको कुनै पनि परीक्षामा परीक्षार्थीको रूपमा सहभागी हुन र सुरक्षा निकाय, अन्य सङ्घीय सरकारी सेवा र सङ्गठित संस्थाको प्रश्नपत्र परिमार्जन (मोडरेसन) शाखामा काम गर्ने कर्मचारीले सो शाखा छाडेको कम्तीमा एक वर्षसम्म आयोगबाट लिइने सुरक्षा निकाय, अन्य सङ्घीय सरकारी सेवा र सङ्गठित संस्थाको कुनै पनि परीक्षामा परीक्षार्थीको रूपमा सहभागी हुन पाउने छैन । (९) प्रश्नपत्र परिमार्जन (मोडरेसन) सम्बन्धी अन्य व्यवस्था आयोगले निर्धारण गरे बमोजिम हुनेछ । २२. प्रश्नपत्रको भण्डारण तथा छपाइ: (१) नियम २१ बमोजिम परिमार्जन गरिएका प्रश्नपत्रको भण्डारण गर्न आयोगमा प्रश्नपत्र भण्डारण कक्ष रहनेछ । (२) उपनियम (१) बमोजिमको प्रश्नपत्र भण्डारण कक्ष आयोगको सचिवको सामान्य रेखदेख र नियन्त्रण तथा सम्बन्धित महाशाखा प्रमुखको सुपरिवेक्षणमा सम्बन्धित शाखा प्रमुखको जिम्मामा रहनेछ । (३) प्रश्नपत्रको छपाइ सम्बन्धी काम आयोगको केन्द्रीय कार्यालयमा आयोगको सचिवले तोकेको कर्मचारीले र आयोगको मातहत कार्यालयको हकमा सम्बन्धित कार्यालय प्रमुखले आयोगको केन्द्रीय कार्यालयको प्रतिनिधिको रोहबरमा गर्न गराउनुपर्नेछ । परिच्छेद- ६ । परीक्षा सञ्चालन सम्बन्धी व्यवस्था । २३. परीक्षा सञ्चालन: (१) आयोगले पदपूर्तिका लागि प्रकाशन गरेको विज्ञापन बमोजिम उम्मेदवारको छनोट गर्न सोही विज्ञापनमा उल्लेख भए बमोजिम परीक्षा सञ्चालन गर्नेछ । (२) आयोगबाट सञ्चालन हुने परीक्षामा अघिल्लो पत्र वा विषयमा अनुपस्थित हुने उम्मेदवारलाई पछिल्लो पत्र वा विषयको परीक्षामा सहभागी गराइने छैन । (३) सुपरिवेक्षक, परीक्षा नियन्त्रक, केन्द्राध्यक्ष, उपकेन्द्राध्यक्ष, सहायक केन्द्राध्यक्ष, समन्वयकर्ता तथा निरीक्षकको काम, कर्तव्य र अधिकार तथा परीक्षा सञ्चालन सम्बन्धी अन्य व्यवस्था आयोगले बनाएको निर्देशिकामा उल्लेख भए बमोजिम हुनेछ । पहिलो संशोधनद्वारा थप । २३क. पूर्वयोग्यता परीक्षा सम्बन्धी व्यवस्था: (१) आयोगले सङ्गठित संस्थाको लिखित परीक्षा सञ्चालन गर्ने क्रममा त्यस्ता सङ्गठित संस्थाका कुनै सेवा, समूह वा उपसमूह र पद, श्रेणी वा तह तोकेर वा पद, श्रेणी वा तहमात्र तोकेर सबै सङ्गठित संस्थाका लागि लागू हुने गरी वा कुनै एक वा सोभन्दा बढी सङ्गठित संस्थाका लागि लागू हुने गरी पूर्वयोग्यता परीक्षा सञ्चालन गर्न सक्नेछ । (२) उपनियम (१) बमोजिम सञ्चालन हुने पूर्वयोग्यता परीक्षाका लागि आवश्यक पाठ्यक्रम आयोगले स्वीकृत गरी सार्वजनिक गर्नुपर्नेछ । (३) उपनियम (१) बमोजिम हुने पूर्वयोग्यता परीक्षा आयोगको वार्षिक कार्यतालिका बमोजिम सञ्चालन हुनेछ ।
लोक सेवा आयोग नियमावली २०७९ (Public Service Commission Regulation, 2022)

(२) उपनियम (१) बमोजिम सञ्चालन हुने पूर्वयोग्यता परीक्षाका लागि आवश्यक पाठ्यक्रम आयोगले स्वीकृत गरी सार्वजनिक गर्नुपर्नेछ । (३) उपनियम (१) बमोजिम हुने पूर्वयोग्यता परीक्षा आयोगको वार्षिक कार्यतालिका बमोजिम सञ्चालन हुनेछ । (४) विभिन्न सङ्गठित संस्थामा एकै तह वा श्रेणीका लागि फरक फरक सेवा, समूह, उपसमूह, शैक्षिक योग्यता, अनुभव, सीप तथा पदनाम तोकिएका भए तापनि यस नियम बमोजिम लिइने पूर्वयोग्यता परीक्षाका लागि सहायकस्तर द्वितीय श्रेणी, खरिदार वा सो सरह वा चौथो तह वा सो सरहको पदको लागि एस.ई.ई. वा सो सरह, सहायकस्तर प्रथम श्रेणी, नायब सुब्बा वा सो सरह वा पाँचौ तह वा सो सरहको पदको लागि प्रविणता प्रमाणपत्र तह वा दश जोड दुई वा सो सरह र अधिकृतस्तर तृतीय श्रेणी, शाखा अधिकृत । वा सो सरह वा छैटौँ तह वा सातौँ तह वा सो सरहको पदको लागि स्नातक वा सो सरहको शैक्षिक योग्यतालाई न्यूनतम शैक्षिक योग्यता मानिनेछ । (५) उपनियम (१) बमोजिम सञ्चालन हुने पूर्वयोग्यता परीक्षाको लागि आयोगले दरखास्त आह्वान गर्न सक्नेछ । (६) यस नियम बमोजिम सञ्चालन हुने पूर्वयोग्यता परीक्षाको लागि सूचना प्रकाशन गर्ने, दरखास्त सङ्कलन गर्ने, दरखास्त स्वीकृत गर्ने, परीक्षा सञ्चालन गर्ने र नतिजा प्रकाशन गर्ने कार्य आयोगबाट हुनेछ । (७) यस नियम बमोजिम पूर्वयोग्यता परीक्षाको लागि आवेदन दिने उम्मेदवारले अनुसूची-४ख. बमोजिमको दरखास्त फाराम भरी अनुसूची-२ बमोजिमको दरखास्त दस्तुर सहित बुझाउनु पर्नेछ । (८) पूर्वयोग्यता परीक्षाको नतिजा आयोगले प्रकाशन गरी आयोगको वेबसाइट मार्फत सार्वजनिक गर्नेछ र त्यस्तो पूर्वयोग्यता परीक्षामा उत्तीर्ण हुने उम्मेदवारलाई अनुसूची-४ख. बमोजिमको प्रमाणपत्र उपलब्ध गराइनेछ । (९) उपनियम (८) बमोजिम प्रमाणपत्र प्राप्त गर्ने उम्मेदवार सो प्रमाणपत्र जारी गरेको मितिले एक वर्षभित्र सम्बन्धित सङ्गठित संस्थाबाट प्रकाशित हुने पदपूर्ति सम्बन्धी विज्ञापनको सम्बन्धित सेवा, समूह, उपसमूहका पद, श्रेणी वा तहमा दरखास्त पेश गर्नका लागि सम्भाव्य उम्मेदवार हुन सक्नेछ । तर सम्बन्धित सङ्गठित संस्थाको कर्मचारी सेवा शर्त सम्बन्धी नियम वा विनियममा तोकिए बमोजिमको पद, श्रेणी वा तहका लागि आवश्यक न्यूनतम योग्यता पूरा नभएका उम्मेदवार यस नियम बमोजिमको पूर्वयोग्यता परीक्षा उत्तीर्ण भएको कारणले मात्र त्यस्तो संस्थाको पद, श्रेणी वा तहका लागि प्रकाशित हुने पदपूर्ति सम्बन्धी विज्ञापन वा सूचनामा उम्मेदवार हुन सक्ने छैन । (१०) पूर्वयोग्यता परीक्षाका लागि दरखास्त दिने उम्मेदवारको देहाय बमोजिमको योग्यता पूरा भएको हुनु पर्नेछः - । (क) नेपाली नागरिक, । (ख) उपनियम (४) बमोजिमको शैक्षिक योग्यता पूरा भएको । (ग) सहायकस्तर द्वितीय श्रेणी, खरिदार वा सो सरह वा चौथो तह वा सो सरह र सहायकस्तर प्रथम श्रेणी, नायव सुब्बा वा सो सरह वा पाँचौँ तह वा सो सरहका पदको हकमा अठार वर्ष उमेर पूरा भएको, । (घ) अधिकृतस्तर तृतीय श्रेणी, शाखा अधिकृत वा सो सरह वा छैटौँ तह वा सातौँ तह वा सो सरहका पदको हकमा एक्काइस वर्ष उमेर पूरा भएको, । (ङ) पुरुष उम्मेदवारको हकमा पैंतीस वर्ष र महिला तथा अपाङ्गता भएका उम्मेदवारको हकमा चालीस वर्ष उमेर ननाघेको, । तर सङ्गठित संस्थाको सेवामा बहालवाला स्थायी कर्मचारीहरूलाई उमेरको हद लाग्ने छैन ।
लोक सेवा आयोग नियमावली २०७९ (Public Service Commission Regulation, 2022)

(ङ) पुरुष उम्मेदवारको हकमा पैंतीस वर्ष र महिला तथा अपाङ्गता भएका उम्मेदवारको हकमा चालीस वर्ष उमेर ननाघेको, । तर सङ्गठित संस्थाको सेवामा बहालवाला स्थायी कर्मचारीहरूलाई उमेरको हद लाग्ने छैन । (च) भविष्यमा सरकारी सेवा वा सङ्गठित संस्थाको सेवाको निमित्त अयोग्य ठहरिने गरी सेवाबाट बर्खास्त नगरिएको, । (छ) नैतिक पतन देखिने फौजदारी अभियोगमा अदालतबाट कसूरदार नठहरिएको । (११) सङ्गठित संस्थाले पदपूर्तिको लागि आयोगसँग सहमति माग नगरेको अवस्थामा पनि आयोगले परीक्षा सञ्चालन गर्ने सबै सङ्गठित संस्थाको लागि वा कुनै एक वा सो भन्दा बढी सङ्गठित संस्थाको लागि मान्य हुने गरी आयोगले तोकेको पद, श्रेणी वा तहको लागि पूर्वयोग्यता परीक्षा सञ्चालन गर्न सक्नेछ । (१२) सङ्गठित संस्थाले पदपूर्ति सम्बन्धी विज्ञापन प्रकाशन गर्दा आयोगले पूर्वयोग्यता परीक्षा लिएका पद, श्रेणी वा तहको हकमा उक्त परीक्षा उत्तीर्ण गरेका उम्मेदवार मात्र दरखास्त दिन पाउने व्यवस्था मिलाउनु पर्नेछ । (१३) सङ्गठित संस्थाको पूर्वयोग्यता परीक्षाका सम्बन्धमा यस नियममा उल्लिखित विषयका हकमा यसै नियम बमोजिम र यस नियममा उल्लेख नभएको विषयका हकमा प्रचलित कानून बमोजिम हुनेछ । पहिलो संशोधनद्वारा थप । २३ख. सङ्गठित संस्थाको संयुक्त परीक्षा सञ्चालन सम्बन्धी व्यवस्था: (१) आयोगले सङ्गठित संस्थाको लिखित परीक्षा सञ्चालन गर्दा दुई वा सो भन्दा बढी सङ्गठित संस्थामा रहेका समान पद, श्रेणी वा तहको कुनै पत्र वा सबै पत्रको लिखित परीक्षा अलग अलग वा संयुक्त रूपमा सञ्चालन गर्न सक्नेछ । (२) उपनियम (१) बमोजिम परीक्षा सञ्चालन गर्ने प्रयोजनको लागि सङ्गठित संस्थाहरूको कार्य प्रकृतिलाई समेत विचार गरी समान पद, श्रेणी वा तहलाई समूहीकरण गर्न सकिनेछ । (३) उपनियम (१) बमोजिम सङ्गठित संस्थाको लिखित परीक्षा सञ्चालन गर्दा आयोगले तोके बमोजिम कुनै पद, श्रेणी वा तहको कुनै पत्र संयुक्त र कुनै पत्र फरकफरक गरी परीक्षा लिन सक्नेछ । (४) यस नियम बमोजिम लिइने परीक्षाको पाठ्यक्रम आयोगबाट स्वीकृत भए बमोजिम हुनेछ । (५) आयोगले यस नियम बमोजिम सञ्चालन गरेको संयुक्त लिखित परीक्षाको नतिजा प्रकाशन गर्दा केन्द्रीकृत विज्ञापन गर्ने सङ्गठित संस्थाको हकमा केन्द्रीकृत कुल रिक्त माग पद सङ्ख्याको आधारमा र प्रदेशगत विज्ञापन गर्ने सङ्गठित संस्थाको हकमा प्रदेशगत कुल रिक्त माग पद सङ्ख्याको आधारमा सङ्गठित संस्थाहरूको क्रम कायम गरी सबैभन्दा बढी रिक्त माग पद सङ्ख्या रहेको सङ्गठित संस्थाको नतिजा सबैभन्दा पहिला प्रकाशन गर्न सक्नेछ । तर कुल रिक्त माग पदसङ्ख्या बराबर भएमा वर्णानुक्रम अनुसार त्यस्ता सङ्गठित संस्थाको क्रम कायम गरिनेछ । (६) आयोगले संयुक्त लिखित परीक्षा सञ्चालन गरेका सङ्गठित संस्थाहरू मध्ये उपनियम (५) बमोजिमको पहिलो क्रममा रहेका सङ्गठित संस्थाको लिखित परीक्षाको नतिजामा नाम समावेश भएका उम्मेदवार मध्ये त्यसपछिको क्रमको सङ्गठित संस्थाको नतिजा प्रकाशन गर्दा जति उम्मेदवारको नाम समावेश हुन्छ त्यतिकै सङ्ख्यामा थप उम्मेदवारको नाम समेत समावेश गरी नतिजा प्रकाशन गरिनेछ ।
लोक सेवा आयोग नियमावली २०७९ (Public Service Commission Regulation, 2022)

(७) यस नियम बमोजिम सञ्चालित संयुक्त लिखित परीक्षाबाट छनोट भई अन्तर्वार्तामा सहभागी भएका उम्मेदवारमध्ये सिफारिश योग्यताक्रमको सूचीमा नपरेका बाँकी सबै उम्मेदवारलाई समावेश गरी वैकल्पिक योग्यताक्रमको सूची प्रकाशन गर्नु पर्नेछ । (८) सङ्गठित संस्थाको संयुक्त परीक्षाका सम्बन्धमा यस नियममा उल्लिखित विषयका हकमा यसै नियम बमोजिम र यस नियममा उल्लेख भएको भन्दा बाहेकका विषयका हकमा प्रचलित कानून बमोजिम हुनेछ । २४. परीक्षा केन्द्रमा प्रवेश गर्ने: (१) परीक्षार्थी परीक्षा शुरु हुने समयभन्दा सामान्यतया आधा घण्टा अगाडि परीक्षा केन्द्रमा प्रवेश गरी सक्नु पर्नेछ र देहायको अवधिपछि परीक्षार्थीलाई केन्द्रमा प्रवेश गर्न दिइने छैन:- । (क) विषयगत परीक्षा हुनेमा परीक्षा शुरु भएको तीस मिनेट, । (ख) वस्तुगत परीक्षा हुनेमा परीक्षा शुरु भएको पन्ध्र मिनेट, । (ग) विषयगत र वस्तुगत परीक्षा हुनेमा परीक्षा शुरु भएको बीस मिनेट । (२) उपनियम (१) को खण्ड (क), (ख) र (ग) बमोजिमको अवधि व्यतीत भएको दश मिनेटपछि मात्र परीक्षा छाडी जान चाहने परीक्षार्थीलाई परीक्षा भवन बाहिर जान अनुमति दिन सकिनेछ । २५. प्रश्न वा उत्तर सम्बन्धमा निवेदन दिन सक्ने: (१) परीक्षामा सोधिएको प्रश्न वा वस्तुगत बहुउत्तर गलत भएको भनी कुनै परीक्षार्थीले निवेदन दिन चाहेमा सो पदको परीक्षा सकिएको तीन दिनभित्र प्रमाण सहित निवेदन दिन सक्नेछ । (२) उपनियम (१) बमोजिम निवेदन दिँदा काठमाडौँ उपत्यकाभित्र परीक्षा सञ्चालन भएकोमा आयोगको केन्द्रीय कार्यालयमा र काठमाडौँ उपत्यका बाहिर परीक्षा सञ्चालन भएकोमा परीक्षा सञ्चालन गर्ने सम्बन्धित कार्यालयमा निवेदन दिनु पर्नेछ । (३) उपनियम (२) बमोजिम केन्द्रीय कार्यालय बाहेकका मातहत कार्यालयमा परेको निवेदन सम्बन्धित कार्यालयले छिटो माध्यमबाट केन्द्रीय कार्यालयमा पठाउनु पर्नेछ । (४) उपनियम (१) बमोजिम परेको निवेदनको सम्बन्धमा प्रश्नपत्र परिमार्जन गर्ने शाखाले आवश्यकता अनुसार सम्बन्धित विषय विज्ञ वा दक्षको सहयोग लिई छानबिन गर्नेछ । (५) उपनियम (४) बमोजिम छानबिन गर्दा प्रश्न वा उत्तर गलत भएमा आयोग समक्ष पेश गर्नु पर्नेछ र त्यस्तो विषयमा आयोगले निर्णय गरे बमोजिम हुनेछ । परिच्छेद-७ । उत्तरपुस्तिकाको ढाँचा, उत्तरपुस्तिका परीक्षण तथा नतिजा प्रकाशन सम्बन्धी व्यवस्था । २६. उत्तरपुस्तिकाको ढाँचा: (१) वस्तुगत तथा विषयगत उत्तरपुस्तिकाको आवरण पृष्ठको ढाँचा र उम्मेदवारले पालना गर्नुपर्ने शर्तहरू अनुसूची-५ मा उल्लेख भए बमोजिम हुनेछ । (२) उत्तरपुस्तिकाको आकार र पाना सङ्ख्या प्रश्नको प्रकृति अनुसार आयोगले समय-समयमा निर्धारण गरे बमोजिम हुनेछ । २७. उत्तरपुस्तिकामा सङ्केत नम्बर राख्ने: (१) आयोगबाट लिइने लिखित परीक्षा तथा आयोगले तोकेको अन्य परीक्षा सम्पन्न भएपछि उत्तरपुस्तिकामा पहिलो तथा दोस्रो सङ्केत नम्बर (कोड नम्बर) राख्नु पर्नेछ । (२) उत्तरपुस्तिकामा पहिलो सङ्केत नम्बर राख्ने वा राख्न लगाउने जिम्मेवारी आयोगको केन्द्रीय कार्यालयको हकमा परीक्षा सञ्चालन गर्ने सम्बन्धित महाशाखा प्रमुखले तोकेको शाखा प्रमुखको र मातहत कार्यालयको हकमा सम्बन्धित कार्यालय प्रमुखले तोकेको अधिकृत कर्मचारीको हुनेछ ।